ห้ามพลาด เรื่องหวยๆ ความหวังคนเล่น ผลประโยชน์ของใคร
เที่ยวส่งท้าย!!! กับ นิทรรศการ #หวยแหลกแตกประเด็นคนเล่นหวยนิทรรศการที่ว่าด้วยความหวัง
23 ก.พ. 2565

มิวเซียมสยามชวนไปพบกับตรรกะแห่งความหวัง เรียนรู้สังคมไทยและปรากฏการณ์หวย โดยนิทรรศการจะบอกเล่าเรื่องราวกำเนิดความเป็นมาของหวย ลอตเตอรื่ สลากกินแบ่งรัฐบาล โครงสร้างการตลาดของหวย การกำหนดกลไกทางการตลาดของกลุ่มยี่ปั๊ว ชีวิตคนขายเร่ และวิถีชีวิตตั้งแต่อดีตถึงปัจจุบัน สัมผัสประสบการณ์การเรียนรู้ผ่านพิพิธภัณฑ์ที่สอดแทรกสาระความรู้โดยการจัดแสดงนิทรรศการดังกล่าวได้รับความร่วมมือจากสำนักงานสลากกินแบ่งรัฐบาลและกองประวัติศาสตร์และพิพิธภัณฑ์ทหาร กองบัญชาการสถาบันวิชาการป้องกันประเทศที่ได้ร่วมสนับสนุนวัตถุจัดแสดงและเนื้อหาต่างๆ ที่ทำให้นิทรรศการนี้สมบูรณ์มากยิ่งขึ้นนอกจากนี้ยังมีการจัดกิจกรรมออนไลน์ และได้ร่วมมือกับศูนย์สาธารณสงเคราะห์เด็กพิเศษ วัดห้วยหมู จัดกิจกรรม “ส่งต่อความหวัง” โดยจะเชิญชวนให้บริจาคสลากกินแบ่งรัฐบาลที่ไม่ใช้แล้วส่งมอบให้กับทางหน่วยงานเพื่อนำไปใช้ในกิจกรรมประดิษฐ์สิ่งของเพื่อเสริมสร้างทักษะและรายได้ให้แก่เด็กพิเศษอีกด้วยมาส่งท้ายนิทรรศการฯ นี้ ไปด้วยกัน!! วันนี้ - 27 กุมภาพันธ์ 2565 เวลา 10.00-18.00 น. วันอังคาร - วันอาทิตย์ (ปิดทุกวันจันทร์) ณ #มิวเซียมสยาม MRT สนามไชย ทางออก 1 (เข้าชมฟรี)


ทั้งนี้ มิวเซียมสยามมีการจัดการดูแลและให้ความสำคัญกับผู้ที่มาเข้าชมนิทรรศการฯ ด้วยมาตรการด้านสุขอนามัยป้องกันการแพร่ระบาดของเชื้อโควิด-19 ตั้งแต่ทางเข้าชมนิทรรศการฯ มีจุดคัดกรอง ตรวจวัดอุณหภูมิ จุดบริการเจลแอลกอฮอล์ ไปจนถึงการทำความสะอาด ฉีดพ่นฆ่าเชื้อบริเวณในพื้นที่และจำกัดการเข้าชม 20 ท่าน/รอบ สอบถามข้อมูลและติดตามข่าวสารกิจกรรมเพิ่มเติมได้ที่ www.facebook.com/museumsiamfan และ www.museumsiam.org หรือ โทร 02-225-2777